Jong ma glo in kraamsaal verkragArgieffoto (Foto: Parentingupstream, Pixabay) ŉ 30-jarige man is in hegtenis geneem nadat hy glo ŉ 17-jarige meisie in ŉ hospitaal in die Oos-Kaap verkrag het. Kapt. Dineo Koena, woordvoerder van die polisie, het gesê die slagoffer is glo Maandag omstreeks 9:15 in ŉ hospitaal in Mthatha verkrag. “Die verdagte het hom glo as ŉ dokter voorgedoen en na die saal waar die slagoffer behandel is gegaan onder die voorwendsel dat hy haar moet ondersoek. Die slagoffer het Sondag geboorte geskenk.” Volgens Koena het die verdagte glo die slagoffer opdrag gegee om haar klere uit te trek sodat hy haar kan ondersoek. Sy is toe glo verkrag. Die polisie is na die toneel ontbied en die verdagte is omstreeks 12:30 in die hospitaal in hegtenis geneem. Hy sal na verwagting vandag in die Mthatha-landdroshof verskyn op aanklag van verkragting.